Na temelju odredbe članka 74. Zakona o sportu (Narodne novine 141/22), članka 35. Zakona o lokalnoj i područnoj (regionalnoj) samoupravi (Narodne novine 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 31. Statuta Općine Konavle (Službeni glasnik Općine Konavle broj 7/21 – pročišćeni tekst) Općinsko vijeće Općine Konavle, na            sjednici održanoj dana                2025. godine, prihvatilo je 

Izvješće o izvršenju Programa javnih potreba u sportu za 2024. g.

Članak 1.

Program javnih potreba Općinu Konavle za 2024. (Službeni glasnik Općine Konavle broj 8/23, 10/24) planiran je u iznosu 142.600 €, a izvršen je u iznosu 142.600 €. Program se izvršava putem Zajednice sportova Općine Konavle (dalje u tekstu: Zajednica) i dijelom putem Općine, Upravnog odjela za opće poslove, mjesnu samoupravu i društvene djelatnosti.

A.		Aktivnosti koje se sufinanciraju putem
Zajednice sportova Općine Konavle	Plan (eur)	Ostvarenje (€)	
A	a)	Treninzi i natjecanja sportaša			
	a.1.	Stručni rad, obrazovna djelatnost, organiziranje natjecanja (A203407)	70.000	70.000	
	b)	Funkcioniranje sustava sporta			
	b.1.	Institucionalna potpora redovitoj djelatnosti Zajednice sportova (A203405)	15.000	15.000	
	b.2.	Institucionalna potpora udrugama u sportu (A203406)	30.000	30.000	
		Organiziranje tradicionalnih i prigodnih sportskih priredbi (A203402)	5.000	5.000	
		Organiziranje i sudjelovanje na značajnim domaćim i međunarodnim natjecanjima (A203404)	20.000	20.000	
		Ukupno (A)	140.000	140.000	
B.		Aktivnosti koje se sufinanciraju putem Upravnog odjela za opće poslove, mjesnu samoupravu i društvene djelatnosti			
	1.	Najmovi za obavljanje sportske djelatnosti (A203401)	0	0	
	2.	Posebni programi (potpore za predškolske, školske i izvannastavne aktivnosti  i druge sportske aktivnosti (A203403)	2.600	2.600	
		Ukupno (B)	2.600	2.600	
		Sveukupno (A+B)	142.600	142.600	

Članak 2.

Zajednici su u 2024. doznačena sredstva u ukupnom iznosu 140.000 € i to:
a) sredstva institucionalne potpore za obavljanje osnovne djelatnosti u iznosu 15.000 € na temelju ugovora iz prosinca 2023.
b) za obavljanje redovite djelatnosti udruga (funkcioniranje sustava sporta) u iznosu 30.000 € €, za stručni rad u sportu (treninge i natjecanja sportaša) još 70.000 €, te sredstva za organiziranje tradicionalnih i prigodnih sportskih priredbi, kao i sudjelovanje za značajnim domaćim i međunarodnim natjecanjima 25.000 € na temelju ugovora iz prosinca 2023.

Zajednica je dostavila izvješće o utrošku sredstava institucionalne potpore svoje osnovne djelatnosti u kojem je prikazala utrošak 10.541,23 € za plaće, 3.453,26 € za materijalne rashode i druge materijalne troškove. 

Prema dostavljenom izvješću o utrošku sredstava namijenjenih udrugama / članicama Zajednice, Zajednica je ugovorila s 28 članica financiranje rada udruga u iznosu 123.000 €. Članicama su doznačena sredstva u iznosu 113.400 € (na temelju ugovora iz 2024. sredstva 108.450 €, te na temelju ranijih ugovora 4.950 €), a nije isplaćeno 14.550 €. Prema izvještaju Zajednice sportova, ugovorena, a neisplaćena sredstva će biti isplaćena udrugama i namjenski utrošena u 2025. godini.

Putem Općine nije bilo doznake sredstava udrugama (korisnicima) jer nije objavljen javni natječaj i nisu zaključivani ugovori. Općina je s dvije osnovne škole zaključila ugovore o sufinanciranju školskih sportskih aktivnosti, te doznačila sredstva školama u ukupnom iznosu 2.600 €.

Članak 3.

Ovo Izvješće će se objaviti u "Službenom glasniku Općine Konavle".

Predsjednik Općinskog vijeća
Ivo Simović

KLASA: 
UR.BROJ: 
U Cavtatu,.